Baybay Liguria
Ti Baybay Liguria (Italiano: Mar Ligure; Pranses: Mer Ligurienne) ket ti maysa nga ima ti Baybay Mediteraneo, iti pagbaetan ti Italiano a Riviera (Liguria ken Toscana) ken ti isla ti Corsica. Ti baybay ket mabalin a nanagan manipud iti taga-ugma a tattao ti Ligures.
HeograpiaUrnosen
Ti baybay ket beddenganna ti Italia iti kaadaywan a pagbeddenganna iti Pransia, ken ti isla ti Pransia iti Corsica. Iti daya ti baybay ket beddenganna ti Baybay Tirreno, bayat nga iti laud ket beddenganna ti maitutop a Bayaby Mediteraneo. Ti Genoa ket isu ti kangrunaan a siudad iti lugar. Ti amianan a laud nga aplaya ket nalatak para iti napintas a buya ken nasayaat a klima.
Ti Golpo ti Genoa ket adda iti akin-amianan unay a partena. Ti baybay ket pagayusan ti Karayan Arno manipud iti daya ken dagiti dadduma pay a karayan nga agtaud manipud kadagiti Apenino. Dagiti puerto ti Genoa, La Spezia, ken Livorno ket ket mabirukan kadagiti nabato nga aplayana. Daytoy ket makaabot iti kaadalem iti sunurok a 9,300 kadkadapan (2,850 m) iti amianan a laud ti Corsica.
SakupUrnosen
Ipalawag ti Gunglo ti Internasional a Hidrograpiko dagiti patingga ti Baybay Ligura a kas dagiti sumaganad:[1]
Iti abagatan a laud. Ti linia a mangisilpo ti Rawis Corse (Rawis Grosso, 9°23'E) ti akin-amianan a punto ti Corsica aginggana iti prontera a pagbaetan ti Pransia ken Italia (7°31'E).
Iti abagatan a daya. Ti linia a mangisilpo ti Rawis Corse iti Isla Tinetto (44°01′N 9°51′E / 44.017°N 9.850°E) ken kalpasan babaen ti Is-isla ti Tino ken Palmaria aginggana iti Punto San Pedro (44°03′N 9°50′E / 44.050°N 9.833°E) iti aplaya ti Italia.
Iti amianan Ti aplaya ti Liguria iti Italia.
Dagiti nagibasaranUrnosen
- ^ "Limits of Oceans and Seas, 3rd edition" (PDF). International Hydrographic Organization. 1953. Naiyarkibo manipud iti kasisigud (PDF) idi 2010-10-15. Naala idi 7 Pebrero 2010.
Dagiti akinruar a silpoUrnosen
Dagiti midia a mainaig iti Baybay Liguria iti Wikimedia Commons
Nagsasabtan: 43°30′N 9°00′E / 43.500°N 9.000°E
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn gla_Latn